Ditsem Nuus - Kaapstad kan in volgende 6 jaar tot meer as 4,5 miljoen groei
Kaapstad kan in volgende 6 jaar tot meer as 4,5 miljoen groei
'n Studie deur die Kaapstadse Metro toon dat die stad oor ses jaar weens verstedeliking ongeveer 500 000 nuwe inwoners kan bykry. Die ontwikkelingsplan van die Kaapstadse metroraad neem in ag dat die aantal inwoners, wat in 2017 op 4,17 miljoen geraam is, teen 2021 tot meer as 4,5 miljoen kan groei.
Dit is veral die arm mense wat sonder kennis van stedelike leefwyses, stadwaarts migreer opsoek na beter werksgeleenthede, maar nie altyd die toepaslike vaardighede beskik om werk te kry nie.
Daar moet in ag geneem word dat verstedeliking 'n tekort aan behuising, gebrek aan basisse dienslewering, werkloosheid, maatskaplike probleme en natuurlik spanning onder die verskillende kultuurgroepe kan veroorsaak. 'n Waterskaarste, soos wat in die onlangse droogte ondervind is in die Wes-Kaap, kan ook 'n krisis word met duisende meer mense wat na Kaapstad trek en afhanklik is van water.
Die Kaapstadse Metro staan op die rand van grootskaalse probleme indien hulle volgens verwagtinge 500 000 nuwe inwoners gaan bykry. Daar word gehoop dat hul ontwikkelingsplan vir die metropoolgebied in plek is en doeltreffend bestuur sal word.